**Mgr. Dana Melišková, starostka obce Opatovce nad Nitrou,**

**972 02 Opatovce nad Nitrou súp. č. 393**

• Vážený pán

Martin Turček

Transparency International Slovensko

• •

|  |  |  |
| --- | --- | --- |
|  | |  |
|  |  | | |  |  |

Vec

***Odpoveď na otázku týkajúcu sa členstva v štatutárnom orgáne TELEUNISTAVU, s. r. o.***

**­­­­­­­­­­­­­­­­­­­­­­­­­­­­­­­­**

Na Vašu telefonickú a e-mailovú otázku týkajúcu sa môjho členstva v štatutárnom orgáne TELEUNISTAVU, s. r. o. odpovedám nasledovné:

Majetkový podiel v spoločnosti TELEUNISTAV, s. r. o a s ním súvisiace konateľstvo som zdedila po smrti môjho manžela Jozefa Meliška k 1. 5. 2009. Konateľkou spoločnosti som bola nútená zostať po dobu nevyhnutnú na ochranu mojich vlastníckych záujmov v spoločnosti. Moju snahu o výmenu konateľa druhý z konateľov firmy akceptoval až po troch rokoch. Okamžite po dohode s ním som podnikla kroky na ukončenie konateľstva vo firme. Na základe zápisnice z Valného zhromaždenia spoločnosti TELEUNISTAV, s. r. o., konaného 29. 6. 2012, valné zhromaždenie rozhodlo o ukončení mojej funkcie konateľa k **30. 6. 2012. Odvtedy danú funkciu nezastávam.**

Z konateľstva v spoločnosti TELEUNISTAV, s. r. o mi neplynuli nijaké príjmy a táto spoločnosť nikdy v minulosti ani v súčasnosti neprišla do obchodného vzťahu s obcou Opatovce nad Nitrou, kde zastávam funkciu starostky.

Pre Vašu informáciu uvádzam, že spoločnosť TELEUNISTAV, s. r. o reálne podniká výhradne v oblasti prenájmu hmotného majetku - stožiaru a priľahlého pozemku, za účelom umiestnenia telekomunikačných technológií v katastrálnom území obce Radošina, okres Topoľčany.

Som si vedomá svojho porušenia zákona 357/2004 Z. z. o ochrane verejného záujmu pri výkone funkcií verejných funkcionárov. Zároveň však dávam podnet i pre Vašu inštitúciu, aby ste pomohli iniciovať zmenu tohto zákona tak, aby pamätal i na také životné situácie, akú som zažila ja a na skutočnosť, že som svojím konaním nijako nepoškodila verejný záujem obce, v ktorej pôsobím ako starostka.

S úctou

Mgr. Dana Melišková

starostka obce

|  |  |
| --- | --- |
|  |  |

|  |  |  |
| --- | --- | --- |
| Telefón |  | E-mail |
| +421903844604 |  | dana.meliskova@opatovcenadnitrou.sk |